Nalika dhateng Paris malih, watara taun 1872-1873 piyambakipun nglukis "Impression, Sunrise (Impression, soleil levant)" ingkang nggambaraken sesawangan Le Havre. lukisan punika kapajang ing pamèran Impresionis sepisanan taun 1874 lan dumugi sapunika dados kolèksi Musée Marmottan-Monet, Paris. Saking sesirah ingkang sajatosipun namung asal pilih punika, Kritikus Louis Leroy maringi sindiran "Kaum Impresionis", ingkang salajengipun kepara misuwur minangka idhèntitas mliginipun.